b'\n_START_ARTICLE_\nNathaniel (serye)\n_START_SECTION_\nSinopsis\n_START_PARAGRAPH_\nIto ay isang kuwento ni Nathaniel, ang anak ni Paul (Gerald Anderson) at Rachel (Shaina Magdayao). Bilang isang sanggol, si Nathaniel ay nasama sa isang aksidente kung saan siya ay nabawian ng buhay. Dahil namatay si Nathaniel na may malinis na kaluluwa, siya ay naging isang anghel ng makarating sa Langit. Nang pitong taon gulang na si Nathaniel (Marco Antonio Masa), ipinabalik siya sa lupa para sa isang misyon \xe2\x80\x93 ang ipabalik ang paniniwala sa Diyos ng sangkatauhan at ipaalala ang likas na kabutihan sa bawat tao na maaring nakalimutan na._NEWLINE_Napadpad si Nathaniel sa bayan ng Laging Saklolo, kung saan siya ay inampon ng pamilya ng Bartolome, na kasama sila Abner (Benjie Paras), Beth (Pokwang), Dimas (Jason Gainza), Hannah (Sharlene San Pedro) at Abi (Yesha Camile). Kasama nila natuto si Nathaniel ang kahalagaan ng pagkakaroon ng isang pamilya. Habang nasa lupa si Nathaniel, tutulungan niya ang ilang tao, kasama na dito ang tunay niyang ina na si Rachel, na magkahiwalayan na kay Paul._NEWLINE_Habang ginagawa ni Nathaniel ang kanyang misyon, nalaman niya na ugat ng kasamaan sa bayan ay walang iba kung hindi ang kanyang tunay na ama na si Paul, at ang kanyang lola na si AVL (Coney Reyes). Dahil dito gagawin ni Nathaniel ang lahat para pigilan sila Paul at AVL na maghalsik pa ng kasamaan pero hindi niya alam na sa paggawa nito nilalayo niya si Paul kay Rachel.'